Uutisissa: Pako Afganistanista.
Kymmenettuhannet afganistanilais- siviilit pyrkivät kiireesti pois maasta.
Mukana kristittyjä uskovia, joita uhkaa varma kuolema.
Kerromme urheista pelastusyrityksistä.
Lisäksi: Afganistanilaiset pakenevat koko elämä matkalaukussaan.
Minne pakolaiset menevät aloittamaan alusta?
Eräs järjestö siirtää maat ja taivaat heidän auttamisekseen.
Ja: Eräs muslimi palveli henkensä uhalla -
amerikkalaisten rinnalla Afganistanissa.
Tuhoisa päivä ja amerikkalaisen kristityn hoitavat sanat -
käänsivät hänet Kristuksen uskoon.
KRISTILLISEN MAAILMAN UUTISET
Hei! Tervetuloa uutisten pariin!
Evakuointilennot Kabulista jatkuvat. [Tilanne 27.8.]
Itsemurhaiskut tappoivat ainakin sata ihmistä, -
mukana 13 amerikkalaissotilasta.
Evakuointi jatkuu. Maassa on vielä arviolta tuhat amerikkalaista -
ja kymmeniätuhansia afganistanilaisliittolaisia.
Kentällä on uuden ISIS K -järjestön iskun uhka.
ISIS K on lyhenne Khorasanin provinssin Isis-järjestöstä.
Uskomme, että he haluavat tehdä lisää iskuja.
Teemme kaikkemme varautuaksemme niihin.
ISIS K on Isisin haara Afganistanissa ja Pakistanissa.
Se ei ole yhtä organisoitu kuin Taleban -
mutta paljon radikaalimpi ja väkivaltaisempi.
Biden lupasi kostaa 13 amerikkalaisen kuoleman.
Me emme anna anteeksi.
Me emme unohda.
Metsästämme teidät ja panemme teidät maksamaan.
YouGov-tutkimuksen mukaan amerikkalaisista 68 prosenttia uskoo, -
että vetäytyminen hoidettiin huonosti. Demokraateista näin ajattelee 55 %.
Monet afganistanilaiskristityt ja muut uskontovähemmistöt -
rukoilevat ihmettä, jotta perheet säästyvät Talebanin julmuudelta.
Jennifer Wishon kertoo tilanteesta.
Kristittyjä ja muita kuin muslimeja perheineen -
uhkaa kuolema Talebanin kynsissä. USA:n uskonnonvapausaktivistit -
yrittävätkin auttaa mahdollisimman monia pakoon.
Tilanteesta tulee kertomaan -
USA:n uskonnonvapauskomitean puheenjohtaja Nadine Maenza.
Mitä kristityt ja muut uskonnolliset vähemmistöt -
kohtaavat tällä hetkellä Afganistanissa?
He kohtaavat vaikean tulevaisuuden.
Monet yrittävät paeta. He ovat peloissaan.
On vaikeaa päästä pois. Täytyy ensin päästä listalle.
On vaikeaa päästä koneeseen tai edes lentokentälle.
Kaikki uskonnolliset vähemmistöt pelkäävät.
Moni on jo lähtenyt vuosien varrella. Määrät ovat kutistuneet.
Heitä arvioidaan olevan noin 250 000.
Kristinuskoon kääntyneiden määrä on kuitenkin kasvanut viime vuosina.
He saattavat olla vakavimmassa vaarassa.
He pelkäävät tulevaisuutta ja Talebanin kohteeksi joutumista.
Taleban kohtelee erityisen ankarasti islamista kristityiksi kääntyneitä.
Yhdysvallat on ollut maassa 20 vuotta.
Millainen uskonnonvapaus maassa oli ennen Talebanin valtausta?
Tilanne on heikentynyt parin vuoden aikana.
Vetäytymisestä alettiin neuvotella, kun tilanne oli heikkenemässä.
Näkemäni perusteella sopimuksissa ei mainittu -
uskonnonvapauksien suojelemista.
Tilanne näytti valmiiksi karulta.
Monet vaikuttavat naiset ja uskonnolliset johtajat -
ovat taistelleet maansa tulevaisuuden puolesta.
Nyt he yrittävät paeta, sillä he tietävät joutuvansa kohteeksi.
Velvollisuutemme on evakuoida heidät ennen lähtöämme.
Tilanne lentokentällä on kaoottinen.
Amerikkalaisten ja heitä auttaneiden paikallisten evakuointi on vaikeaa.
Mikä on uskontovähemmistöjen kiireellisyys evakuointijärjestyksessä?
Kristityt ovat keränneet ahkerasti rahaa lentoihin -
ja vaatineet kaikkien halukkaiden evakuoimista.
Muitakin kuin kristittyjä autetaan. Heistä puolet on naisia.
Lennoille on pyrkinyt muitakin uskonnollisia vähemmistöjä.
Ilahduttavaa on yhteistyö. Kentällä on ihmisiä, -
jotka auttavat kentälle suurimmassa vaarassa olevia.
Hallinon edustajat ja hallinnon ulkopuoliset tahot -
tekevät ympäri vuorokauden kaikkensa auttaakseen pois pyrkiviä.
Tilanne on äärimmäisen vakava.
Monet rukoilevat uskonnonvapaus- komission ja muiden työn puolesta.
Kiitos haastattelusta. - Kiitos.
Evakuointitakarajan lähestyessä -
avustusjärjestöt vuokraavat yksityislentoja -
saadakseen työntekijät pois ajoissa.
Jerusalemin-kirjeenvaihtajamme Julie Stahl kertoo järjestöstä, -
joka auttaa pakenevia Israelista käsin.
Ensimmäinen tilauslento vain päiviä ennen Kabulin iskuja -
vei yli 340 ihmistä Afganistanista.
Muodostimme samanmielisten liiton. Valtaosa on uskontotaustaisia.
Yritämme yhdessä pelastaa mahdollisimman monta.
Shai Fund -järjestön johtaja Charmaine Hedding sanoo, -
että mukaan pääsee kaikkia kansalaisuuksia, -
joukkoja auttaneita paikallisia ja vähemmistöjä.
Monet ovat kristittyjä, mutta heillä on muslimitausta.
He pelkäävät henkensä edestä.
He saivat Talebanilta kirjeen jo ennen Kabulin valtausta:
"Tiedämme, keitä te olette ja missä te olette."
He ovat listalla, ja heitä etsitään.
Yhtenä päivänä evakuointia odottavat ajettiin pois kentältä.
Toiset eivät päässeet kentälle.
Iranilaisamerikkalainen toimittaja Farnaz Fassihi tviittasi:
"345-paikkainen tilauslento lähti Kabulista tyhjänä, -
koska ihmiset eivät päässeet Talebanin tarkastuspisteiden läpi -
ja USA:n armeijan porteista."
Yli 100 000 ihmistä on evakuoitu.
Ei tiedetä, paljonko heitä jää. Yksin amerikkalaisia voi olla tuhansia.
New York Times -lehden mukaan pakolaisasiantuntijat arvioivat, -
että Taleban uhkaa ainakin 300 000:ta afganistanilaista -
USA-kontaktien takia.
Pitkään avustustyötä mm. Syyriassa ja Irakissa tehnyt Hedding sanoo, -
ettei ole ikinä nähnyt tällaista.
Rukoillaan. Näiden ihmisten pelastamisessa tarvitaan Jumalaa.
Toiseksi ota yhteyttä senaattoreihin ja edustajainhuoneen jäseniin.
Kerro heille, että välität etkä halua kenenkään sellaisen jäävän sinne, -
joka on taistellut vapauden ja länsimaisten arvojen puolesta -
ja tullut Kristuksen uskoon ja on siksi kuolemanvaarassa.
Sano senaattorillesi: "Älkää jättäkö heitä."
Taleban ei ole muuttunut, Hedding varoittaa.
Tämä ei ole uusi, maltillinen Taleban. He ovat kertoneet, -
mitä he tekevät kristityille ja maanalaisten seurakuntien johtajille.
He ottavat heidät kiinni ja mestaavat heidät.
Meidän pitää puolustaa heitä uskonveljinä ja -sisarina Kristuksessa.
Julie Stahl, Jerusalem.
Tulossa: Afganistanilaiset pakenevat -
mukanaan tuskin muuta kuin yllään olevat vaatteet.
Kristityt järjestöt ovat valmiina auttamaan heidät alkuun.
CBN:n tuotantoa: God Is For Us.
Jakeita pelastuksesta, rauhasta ja voitosta Roomalaiskirjeestä.
Levy on täynnä jakeita, jotka kertovat, miten tarvitsemme pelastusta, -
lunastuksen lahjaa Kristuksessa.
Saat englanninkielisen CD-levyn, -
joka sisältää jakeita pelastuksesta, rauhasta ja voitosta, -
kun ryhdyt kumppaniksi.
Koska me siis olemme uskosta vanhurskaiksi tulleet, -
niin meillä on rauha Jumalan kanssa -
meidän Herramme Jeesuksen Kristuksen kautta.
Valikoidut jakeet Roomalaiskirjeestä nostavat sinua -
ja kantavat vaikeina aikoina.
Toivon, että jakeet saavat täyttää mielesi ja sydämesi.
Ne muuttavat ajattelutapasi ja lisäävät uskoasi.
Soita ruudun numeroon tai käy kotisivuillamme tänään.
Maailman katsoessa ulkopuolelta...
On käynnissä diplomaattinen sota.
...Jerusalem Dateline vie sinut sisäpiiriin.
Tämä löytö voi muuttaa käsityksemme Temppelivuoresta.
Chris Mitchell raportoi Jerusalemista maailmaa muuttavista tapahtumista.
Se alkaa Israelista.
Katso Jerusalem Dateline kotisivuiltamme.
Ravinto, liikunta, eteeriset öljyt, -
painonpudotus ja paljon muuta.
Lorie Johnsonin Healthy Living.
Mitä tässä on?
CBN:n terveystoimittaja Lorie Johnson kertoo uutisia terveysasiantuntijoilta.
Fantastista!
Kuulet, miten voit elää terveellisemmin.
Katso Healthy Living tiistai-iltaisin (EST).
Hei taas! Kabulista on evakuoitu jo kymmeniätuhansia pakolaisia.
Heistä monet ovat matkalla USA:han.
Yli 8 600 afganistanilaista on saapunut Dullesin kentälle Washingtoniin.
Jotkut ovat USA:n kansalaisia.
Uudet tulijat saavat ensin lääketieteellistä ja muuta apua.
Sitten heidät siirretään tukikohtiin -
Washingtoniin, Texasiin ja Wisconsiniin.
Aikanaan heidät kotoutetaan yhteisöihin USA:ssa.
Myal Greene johtaa World Relief -avustusjärjestöä.
Kiitos, että tulit lähetykseen.
Pakolaisista osa on jo saapunut Yhdysvaltoihin.
Miten heitä autetaan? Montako on vielä tulossa?
Kiitos. World Relief on elokuussa auttanut -
lähes 300:aa afganistanilaista, jotka saapuivat elokuussa.
Odotamme ympäri maata ja muiden järjestöjen kanssa, -
että heitä tulee lähiviikkoina jopa 50 000.
Käynnissä on hyvin merkittävä operaatio, ja työ on vasta alussa.
World Relief ja muut asutusjärjestöt ovat keskeisiä -
näiden perheiden ja henkilöiden vastaanottamisessa.
Varmistamme, että heillä on kunnon asuinolot, -
he voivat integroitua yhteiskuntaan -
ja he voivat aloittaa täällä uuden elämänsä kunnolla.
Seurakunnat voivat merkittävästi auttaa pakolaisia kotiutumaan -
ja aloittamaan uuden elämän.
Miten seurakunnat voisivat tulla enemmän mukaan?
Yksi painopisteemme on innostaa seurakuntia mukaan -
toivottamaan pakolaiset tervetulleeksi, kun he saapuvat maahan.
On tärkeää, että seurakunta on mukana luomassa -
vastaanottavaista ja rakkaudellista yhteisöä.
Seurakunnat voivat auttaa käytännönläheisesti -
lahjoittamalla esimerkiksi kodin tavaraa.
Mutta he voivat myös antaa aikaa -
ja siten auttaa ihmisiä sopeutumaan uuteen kulttuuriin, -
rakentamaan yhteisöä ja ystävystymään paikallisten kanssa.
Näin he voivat kulkea tulijoiden rinnalla.
Ja kuten olemme kuvista nähneet, -
monilla perheillä on käytännössä vain yksi reppu tai laukku.
Voiko seurakunta samalla myös todistaa Kristuksen rakkaudesta?
Tässä tilanteessa on tärkeää muistaa, -
että nämä ihmiset pakenevat radikalismia, -
väkivaltaa, vainoa ja vihaa.
Seurakunnat voivat todella osoittaa, mitä on rakkaus ja lämpö.
Sitä tulijat epätoivoisesti etsivät täältä.
Seurakunnat voivat toimia merkityksellisesti -
ja osoittaa, millainen vastakohta Jeesuksen rakkaus on -
ja miten seurakunta huolehtii heikossa asemassa olevista.
Kuten raportoimme, kristityt yrittävät paeta Afganistanista epätoivoisesti.
Miten World Relief auttaa pakoon pyrkiviä?
World Relief vaatii, että niiden afganistanilaisten lisäksi, -
jotka ovat auttaneet USA:n hallintoa ja joukkoja, -
myös kristityt ja muut uskonnolliset vähemmistöt -
lisätään evakuoitavien ja autettavien listalle, -
jotta he voivat paeta vainoja.
Mitä sanot niille, joilla on kysymyksiä pakolaisten ottamisesta maahan?
Sanoisin, että Yhdysvaltojen humanitaarisen avun järjestelmä -
on järeimpiä ja kehittyneimpiä maailmassa.
Tarkastusprosessi toteutetaan hyvin ammattimaisesti ja huolellisesti.
Hallinto suhtautuu vakavasti tarkastuksiin ja tapausten käsittelyyn.
Sanoisin, että tämä on luultavasti -
turvallisimpia maahanmuuton ja tarkastusten muotoja, -
jonka tulijat käyvät läpi ennen maahan tuloa.
Kiitos, että tulit ohjelmaan. - Kiitos.
Tulossa: Amerikkalaisten rinnalla Afganistanissa taistellut mies -
oli kuolla itsemurhaiskussa.
Kokemus ja amerikkalainen ystävä johtivat hänet Jeesuksen uskoon.
Pääkaupunki Washingtonista rehellisiä raportteja, -
haastatteluja ja analyysejä.
Konkaritoimittajat David Brody, John Jessup, Jenna Browder -
ja Eric Philips kertovat pääuutiset politiikan saralta.
Energia-alan säädöksillä on valtavia vaikutuksia talouteen.
Luotettavia uutisia.
Puolustamme heikoimpia ja avuttomimpia.
Faith Nation arki-iltaisin (EST).
Orvon lupaus rakastaa ja auttaa vaarassa olevia lapsia.
Autamme perheitä pysymään yhdessä -
ja luomme kestäviä yhteisöjä.
Toimimme yli 60 maassa. Avullasi voimme tehdä vieläkin enemmän.
Afrikkalainen sananlasku sanoo: "Jos haluat juosta kovaa, mene yksin.
Jos haluat juosta kauas, mene yhdessä."
Me haluamme päästä pitkälle, -
jotta voisimme auttaa monia lapsia, mutta emme halua mennä yksin.
Haluamme muuttaa maailmaa yksi lapsi, perhe ja yhteisö kerrallaan.
Tuletko mukaan?
"God Is For Us" -äänite Pat Robertsonilta.
Ei korkeus eikä syvyys, eikä mikään muu luotu -
voi meitä erottaa Jumalan rakkaudesta, -
joka on Kristuksessa Jeesuksessa, meidän Herrassamme.
Vähennä stressiä ja ahdistusta miettimällä Jumalan lupauksia.
Soita ruudun numeroon tai käy kotisivuillamme -
ja ryhdy CBN:n kumppaniksi, niin saat levyn "God Is For Us".
Hei taas! USA:n joukot vetäytyvät Afganistanista liki 20 vuoden jälkeen.
Afganistanilaisten lisäksi heidän rinnallaan palveli ihmisiä Lähi-idästä.
He taistelivat islamisteja vastaan ja maan vapauden puolesta.
Abbas Hameed syntyi ja varttui Irakissa.
Hän palveli USA:n rinnalla Afganistanissa.
Muslimiäidin ja kristityn isän lapsi kyseenalaisti Jumalan olemassaolon.
Yhtenä päivänä auto syöksyi hänen tarkastuspistettään kohti.
Siitä käynnistyi muutos.
Saimme vihiä kahdesta autopommista.
Ne voisivat räjähtää milloin vain.
Irakilainen Abbas Hameed oli tottunut toimimaan kovissa tilanteissa.
Hän aloitti 19-vuotiaana ensin tulkkina, sitten tarkka-ampujana.
USA:n joukkoihin värväytyvää pidetään maanpetturina -
ja vääräuskoisena.
Abbas oli katolisen isän ja muslimi- äidin yhdeksästä lapsesta kolmas.
Hän torjui vanhempiensa uskonnot.
En uskonut Jumalaan. Vaikka ei usko islamiin, -
syntymätodistukseen kirjoitetaan automaattisesti 'muslimi'.
Abbasin isä oli liikemies, joka oli harvoin kotona.
Suhteemme ei ollut hyvä.
Kamppailin paljon identiteettini kanssa.
Oli isä, mutta hän oli poissa.
Kun Abbas oli poika, isä sai vankeutta armeijapalveluksen karttelusta.
Kun isä palasi vuosia myöhemmin, -
Abbas huomasi hänen pehmentyneen.
Silloin Jumala tarttui hänen sydämeensä ja mursi sen.
Oikea uskonto muuttaa elämän.
Silloin rukoilin sydämessäni Jumalaa: -
"Jos todella olet olemassa, -
säästä minut ja auta minua olemaan mies, jonka tahdot minun olevan."
Abbasin energia meni päivittäiseen selviytymiseen.
Tiedustelu sai vihiä autopommista.
Abbas vartioi tarkastuspisteellä, kun hän huomasi lähestyvän auton.
Näytin käsillä pysähdysmerkin. Käänsin aseeni häntä kohti.
Hän ei pysähtynyt. Ammuin häntä. Hän lyyhistyi.
Sekuntien päästä auto räjähti.
Näin valtavan tulipallon. Metallikappaleita sinkoili ympäriinsä.
Lensin ilmassa ja paiskauduin maahan.
Hain parempaa suojaa ryömimällä reunakiveyksen luo.
Minussa ei ollut naarmuakaan.
Kaikki muut lähellä olleet kuolivat.
Kyselin, miksi he enkä minä.
Olin aivan vieressä. En voinut käsittää sitä.
Silti sisälläni oli rauha, joka sanoi: -
"Sinulla on vielä tehtävää."
"Sinun täytyy vain selvittää, mitä."
Abbas etsi kaksi vuotta itsenäisesti Jumalaa.
Hänestä Raamattu oli vaikealukuinen.
Vuonna 2007 hän liittyi 82. maahanlaskudivisioonaan.
Hän tapasi kersantti Scott Youngin. Kersantista huokui jotain erilaista.
Hänen olemuksestaan loisti valo.
Sama ääni sisälläni sanoi: -
"Tämä kaveri auttaa sinua."
Scott alkoi opettaa Abbasille Raamatusta.
Tarkkailin häntä. Tiesin, että hän oli kristitty.
Halusin samaa, mitä hänellä oli.
Sitten Abbasin isä, joka oli vakoillut USA:lle, murhattiin.
Abbasin valtasivat menetys ja raivo.
Mieleni täyttyi vimmasta tappaa niin monta terroristia kuin pystyn.
Kamppailin kaunan- ja vihantunteiden kanssa.
Ne kohdistuivat paitsi paikallisiin, myös itseeni.
Abbas päätti kertoa Scottille.
Sanoin: "Kuule, Scott, vihaan sitä, kuka olen."
"En halua enää olla tällainen. Miten voin tulla kristityksi?"
Hän vastasi hymyillen: "Sinun pitää kertoa tuo sama Jeesukselle."
"Sinun pitää pyytää Häntä ottamaan sinut pojakseen."
"Hän muuttaa elämäsi."
Pyysin: "Herra Jeesus, en halua enää olla tämä ihminen."
"Tule sydämeeni ja muuta se."
"Muuta minut ja ota minut pojaksesi."
Sen rukouksen jälkeen koin tuoretta rauhan tunnetta, -
joka tulvahti kroppaani.
Kasvoilleni tuli leveä hymy.
Koko komppania ja joukkue tietää sen.
He näkivät, miten elämäni muuttui.
Nykyään Abbasilla on perhe ja USA:n kansalaisuus.
Hän on kiitollinen muutoksestaan ja haluaa kertoa muillekin Jeesuksesta.
Olen ehdottomasti löytänyt sen, mitä etsin.
Hän on sydämessäni.
Huima todistus.
Muistetaan tuhansia tulkkeja ja muita, jotka palvelivat joukkojemme rinnalla.
Herra heitä varjelkoon. - Aamen. Hyvä rukous. Nyt tauolle.
CBN NEWSIN TUOTANTOA: RUKOUSLINKKI
Taivaan Isä, kiitos Henkesi työstä, -
jossa Raamattua viedään julkisiin kouluihin.
KUUMIA PUHEENAIHEITA. REHELLISTÄ PUHETTA.
SUORA RUKOUSOHJELMA
Katso Rukouslinkki tiistaiaamuisin CBN:n uutiskanavalta.
Olen Efrem Graham. Tämä on Studio 5.
Kurvaile kanssani musiikin, urheilun, TV:n ja leffojen maailmaan.
Elokuvan ohjaisi Ryan Coogler. Siitä tulisi siis erityinen.
Jututamme taiteilijoita ja tutkimme populaarikulttuurin ja uskon yhteyttä.
Pastori sanoi, että minulla on jo kuulijakunta.
Katso Studio 5 CBN:n uutiskanavalta.
"God Is For Us" ― erikoistaltiointi Pat Robertsonilta.
Jos Jumala on meidän puolellamme, kuka voi olla meitä vastaan?
Pat Robertson lukee jakeita pelastuksesta, rauhasta ja voitosta.
Mutta näissä kaikissa me saamme jalon voiton hänen kauttansa, -
joka meitä on rakastanut.
Soita ruudun numeroon tai käy sivulla cbn.com -
ja ryhdy CBN:n kumppaniksi, niin saat "God Is For Us" -CD-levyn.
Vahvista uskoasi ja vähennä stressiä ja ahdistusta -
miettimällä Jumalan lupauksia.
Ei korkeus eikä syvyys, eikä mikään muu luotu -
voi meitä erottaa Jumalan rakkaudesta, -
joka on Kristuksessa Jeesuksessa, meidän Herrassamme.
Soita ruudun numeroon tai käy sivulla cbn.com -
ja hanki CD-levy jo tänään.
Saatavana nyt.
Israelissa on tehty arkeologinen löytö, -
joka todistaa kristinuskon historiasta maassa.
Yllätys, yllätys. Emily Jones jatkaa Jerusalemista.
ISRAELIN UUTISKATSAUS
Tervetuloa seuraamaan katsausta Israelin ja Lähi-idän tapahtumiin.
Israelin pääministeri Naftali Bennett vieraili USA:ssa.
Hän tapasi presidentti Bidenin ja turvallisuusviranomaisia.
Kärkiasiana oli Iranin ydinohjelma. Bennett vetosi Bideniin, -
ettei ydinsopimusta elvytettäisi.
Nyt on aika pysäyttää iranilaiset eikä pidentää heidän liekaansa -
ydinsopimuksella, joka ei ole enää ajan tasalla.
USA lupasi Bennettille auttaa Israelia puolustautumaan Irania vastaan -
ja antoi tukensa Rautakupoli -ohjustorjunnan täydentämiselle.
Israel valmistautuu syksyn juhliin.
Valmistelut alkavat Jerusalemin Länsimuurilta.
Joka vuosi ennen juhlia kerätään rukouslaput, -
joita on jätetty muurin rakoihin.
Työ tehdään paljain käsin tai puukepeillä, -
sillä Raamattu kieltää raudan käytön temppelissä.
Lappuja on ympäri maailmaa. Monet ovat tulleet sähköisessä muodossa, -
sillä tänä vuonna tänne ei ole päässyt ulkomailta.
Koska laput on osoitettu Jumalalle, Israel hautaa ne Öljymäelle.
Uuden asuinalueen työmaalta läheltä Tel Avivia -
tehtiin hieno arkeologinen löytö.
Kaivauksilta Ramat HaSharonin alueelta löytyi esineitä -
1 500 vuoden takaa Bysantin ajalta. Paikalta löytyi varaston perustukset -
sekä ruukkuja, astioita ja harvinainen kolikko.
Kolikossa on kuva Jeesuksen ristiinnaulitsemisesta.
Se kertoo kristinuskon vaikutuksesta alueella siihen aikaan.
Kohde säilytetään osana asuinaluetta, sanoo pormestari.
Lisää uutisia Jerusalem Dateline -ohjelmassa: cbnews.com.
Kiitos, Emily. - Tässä olikin kaikki.
Näkemiin ja Jumalan siunausta! - Ja rukoillaan Afganistanin puolesta.
Suomennos: Marianne Tenetz